## Pravilnik o mjerama za suzbijanje i iskorjenjivanje bedrenice kod životinja

### NN 67/1991 (12.12.1991.), Pravilnik o mjerama za suzbijanje i iskorjenjivanje bedrenice kod životinja

# MINISTARSTVO POLJOPRIVREDE, ŠUMARSTVA I VODOPRIVREDE

Na temelju članka 28. stavka 5. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91), ministar
poljoprivrede, šumarstva i vodoprivrede donosi

## PRAVILNIK

### o mjerama za suzbijanje i iskorjenjivanje bedrenice kod životinja

Članak 1.

Ovim se pravilnikom propisuju mjere za suzbijanje i iskorjenjivenje
bedrenice kod životinja.

Članak 2.

Područjem bedrenice u smislu odredaba ovog pravilnika, razumijeva se
područje u kojem je u posljednjih 20 godina ustanovljena bedrenica. Ministarstvo
poljoprivrede, šumarstva i vodoprivrede- Uprava za veterinarstvo. određuje
geografske granice područja bedrenice.

Članak 3.

Kad se utvrdi pojedinačni slučaj bedrenice, zabranit će se puštanje
životinja iz zaraženog dvorišta za vrijeme dok traje zaraza odnosno dok
traje opasnost od zaraze. Kad se utvrdi bedrenica u više od tri slučaja
i s večim brojem žarišta ovisno o epizootiološkoj situaciji, veterinarski
inspektor zabranit će izdavanje svjedodžbe o zdravstvenom stanju za zaražene
životinje i ograničiti njihovo kretanje u naseljenom mjestu 14 dana od
dana posljednjeg uginuča ili prezdravljenja oboljele životinje i završene
posljednje dezinfekcije.

Članak 4.

Životinje koje boluju od bedrenice i životinje za koje se sumnja da
su zaražene bedrenicom ne smiju se klati. Zabranjena je upotreba iskorištavanje
i otudivanje zaraženih i na zarazu sumnjivih životinja te prodaja mlijeka
i mlječnih proizvoda tih životinja.

Članak 5.

Leševi životinja uginulih od bedrenice, a i meso i dijelovi zaklanih
životinja kod kojih se bedrenica utvrdi nakon klanja moraju se čuvati da
ne dodu u doticaj s ljudima i životinjama i učiniti neškodljivima - zajedno
s kožom, unutarnjim organima i otpacima Trupla životinja za koje se sumnja
da su oboljele od bedrenice prevoze se isključivo sredstvima i u posudama
iz kojih ne mogu ispadati otpaci i dijelovi u krutom ili tekučem stanju.

Članak 6.

U zaraženom i na zarazu sumnjivom prostoru, naredit će se ove mjere:

1. cijepljenje protiv bedrenice goveda ovaca koza i kopitara sukladno
uputama proizvodača cjepiva;

2. zabrana razuđivanja leševa životinja uginulih od bedrenice i leševa
životinja za koje se sumnja da su uginule od bedrenice, ako nisu osigurani
uvjeti za sprečavanje širenja zaraze;

3. pooštrena dezinfekcija mjesta na kojem je uginula životinja oboljela
od bedrenice ili sumnjiva na bedrenicu. Ako je životinja uginula na zemljištu,
površinski sloj zemlje mora se skinuti od 30 cm i zakopavanjem neškodljivo
ukloniti;

4. razudba leševa i uzimanje materijala s leševa životinja uginulih
od bedrenice ili sumnjivih na bedrenicu samo u prisutnosti veterinara.
Osobe s povredama na rukama ne smiju razuđivati životinje i uzimati materijal
za laboratorijske preglede. Liječenje, serumizaciju zaraženih i cijepljenje
na zarazu sumnjivih životinja mote obavljati samo diplomirani veterinar.

Članak 7.

Bedrenica se utvrđuje: 1. epizootiološki i klinički: 2. patomorfološkim
pregledom leševa uginulih životinja: 3. laboratorijškim pregledom (bakteriološkim
i serološkim) Za svaki utvrđeni slučaj bedrenice organ nadležan za poslove
veterinarske inspekcije u općini dužan je ispitati izvor zaraze i poduzeti
mjere za sprečevanje daljnjeg širenja zaraze, a područje bedrenice uvesti
u epizootiološku knjigu općine.

Članak 8.

U mjestima u kojima se laboratorijski utvrdi bedrenica, a izvor se zaraze
ne može utvrditi i učiniti bezopasnim za daljnje širenje zaraze, organ
nadležan za poslove veterinarske inspekcije u općini utvrdit će područja
i narediti cijepljenje goveda, ovaca i konja protiv bedrenice na tim područjima.
Obveznom cijepljenju protiv bedrenice podliježu goveda, ovce, koze i kopitari
kojima se daje hrana s područja gdje je utvrđena bedrenica.

Članak 9.

Ministarstvo poljoprivrede, šumarstva i vodoprivrede - Uprava za veterinarstvo
utvrđuje obim i vrijeme cijepljenja te vrstu životinja koje će se cijepiti
protiv bedrenice.

Članak 10.

Kada ozdravi posljednja oboljela životinja i kada se neškodljivo uklone
leševi, sirovine i otpaci zaraženih ili na zarazu sumnjivih životinja,
mora se obaviti čišćenje i odgovarajučim dezinficijensom pojačati završna
dezinfekcija prostorija, klaonica i dvorišta u kojima su bile smještene
te životinje. Stajski gnoj i smeće zatečeni u prostorijama iz stavka 1.
ovog članka moraju se neškodljivo ukloniti. U prostorijama klaonicama i
dvorištima zaraženim bedrenicom mora se obaviti propisana dezinfekcija
oruđa i opreme koji su bili u doticaju s bolesnim ili sumnjivim životinjama
odnosno njihovim leševima ili dijelovima leševa.

Članak 11.

Na dan stupanja na snagu ovog pravilnika prestaje važiti Pravilnik o
mjerama za suzbijanje i iskorjenjivanje bedrenice kod životinja "Službeni
list SFRT", br. 39/88).

Članak 12.

Ovaj pravilnik stupa na snagu osmog dana od dana objave u "Narodnim
novinama".

Klasa: 322-0l/91-0l-502

Urbroj : 525-01-91-1

Zagreb, 5. prosinca 1991.

Ministar poljoprivrede, šumarstva i vodoprivrede

**Ivan Tarnaj, dipl. Ing., v. r.**

Pravilnik, NN 67/1991-1791